Ol Kongrigesen Miting Bilong Ol Witnes Bilong Jehova
Kisim save long ol miting bilong mipela. Kisim save long ples miting i stap klostu long yu.
Wanem Samting i Kamap Long Ol Miting Bilong Mipela?
Ol Witnes Bilong Jehova i save mekim ol miting bilong lotu inap 2-pela taim long olgeta wik. (Hibru 10:24, 25) Long ol dispela miting em olgeta i welkam long kam, mipela i save skelim ol tok Baibel i mekim na olsem wanem mipela i ken bihainim tok bilong en long laip bilong mipela.
Long planti miting bilong mipela odiens i givim ol komen, olsem i save kamap long klasrum. Ol miting i kirap na pinis long rot bilong singsing na prea.
Bilong kam long ol miting bilong mipela, i no olsem yu mas wanpela Witnes Bilong Jehova, nogat. Mipela i invaitim olgeta man long kam. Ol miting i fri. Mipela i no save singaut long mani o salim plet.
Memorial Bilong Dai Bilong Jisas
Wanpela taim long yia, long planti tausen ples long olgeta hap graun, mipela i save bung bilong tingim dai bilong Jisas. Mipela i mekim olsem, bikos Jisas i tokim ol disaipel bilong em olsem: “
Yupela i mas mekim olsem yet bilong tingim mi.” (Luk 22:19) Neks Memorial bai kamap long Tunde, Mas 26, 2013. Mipela i invaitim yu long bung wantaim mipela long dispela spesel miting. Olgeta i welkam long kam long dispela miting, olsem long olgeta miting bilong mipela. No gat pe na mipela i no save singaut long mani o salim plet.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn